en en en ml ml ml ml ml en en ml ml ml ml ml ml ml ml ml ml ml ml ml ml ml ml en en ml en ml ml ml ml ml ml en ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en fr cs da en ml ml ml ml ml ml en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
ഫേസ്ബുക്ക്‌ രതിനിർവേദം  നെറ്റിൽ ഓരോന്ന് കണ്ടും കളിച്ചും അപ്പു നല്ല നെല്ല് കിട്ടുന്ന പത്തായം നോക്കി നടക്കുന്ന എലിയപ്പോലെ നടക്കുന്ന കാലം. ഏതാണ്ട് ഒരു ഗ്രൂപ്പിൽ മഴയത്ത് ഒതുങ്ങി നിക്കുമ്പോഴാണ് രതി ചേച്ചിയെ കണ്ടത് പിന്നെ അങ്ങോട്ട്‌ ഫ്രണ്ട് ആയി രതി ചേച്ചിയുടെ ഫോട്ടോക്കൾ കണ്ടതും നെല്ലിനു ഇവിടെ സ്കോപ് ഉണ്ടോന്നു നൊക്കാമെന്നായി.. എപ്പോഴും ചേച്ചി ചേച്ചി എന്ന് വിളിച്ചു അപ്പു രതി ചേച്ചിയുടെ പ്രൊഫൈലിലും, ഇൻബൊക്സിലും ഏതു നേരത്തും കാണും. രതി ചേച്ചിയും കരുതി ചെറിയ പയ്യനല്ലേ പുറത്ത് നല്ല അനിയന്മാർ ഇല്ലാത്തത് കൊണ്ട് ഇരിക്കട്ടെ ഒരു അനിയൻ.ഇടയ്ക്ക് ഇടയ്ക്ക് അപ്പു ഇടുന്ന ചില ചൂണ്ട ഡയലോഗുകൾ കണ്ടപ്പോഴും രതി ചേച്ചിക്ക് സംശയം ഒന്നും തോന്നിയില്ല. കാരണം വിളിക്കുന്നത്‌ ചേച്ചി എന്ന് പിന്നെ ഇന്നത്തെ കാലത്തെ പിള്ളേരല്ലേ ഇത് പോലത്തെ ഡയലോഗുകൾ സാധാരണമല്ലേ..
കാര്യങ്ങൾ ഇങ്ങിനെ പുരോഗമിക്കുമ്പോൾ ഒരു ദിവസം ഇൻബോക്സിൽ കേറിയപ്പോൾ അനിയന്റെ വക ഉമ്മ. ചേച്ചി ചിരിച്ചു ഇവന്റെ കാര്യം..അനിയൻ അല്ലെ അവനൊന്നു ഉമ്മ വച്ചോട്ടെ..പക്ഷേ പിന്നെ അനിയന്റെ ഉമ്മകൾ സ്ഥലം മാറി വഴിമാറി ഒക്കെ പോവാൻ തുടങ്ങിയപ്പോൾ രതി ചേച്ചി ഞെട്ടി. കുറെ വഴക്കും തെറിയും ഒക്കെ പറഞ്ഞു ദേഷ്യം തീർത്തു. എന്നാലും എടുത്തു കളയാൻ പറ്റില്ലല്ലോ സ്നേഹിച്ചു പോയില്ലേ. കുറെ കഴിഞ്ഞപ്പോൾ വിഷമം തോന്നി രതി ചേച്ചിക്ക്..കുറെ ഉപദേശങ്ങൾ ഹോൾ സെയിൽ ആയിട്ടു കൊടുത്തു.. എന്നാലും കയറു പൊട്ടിച്ചു നില്ക്കുന്ന കാളയോട് അവിടെ മേയരുത് ഇവിടെ മേയരുത് എന്നൊക്കെ നിയന്ത്രണം വയ്ക്കാൻ പറ്റുമോ.. അത് പിന്നേം പിന്നേം തോന്നിയിടത്തൊക്കെ മേയാൻ തുടങ്ങി. ആകെ വട്ടെടുത്തു രതി ചേച്ചിയുടെ ഫേസ് ബുക്ക്‌ ആക്ടിവിറ്റി പോലും കുറഞ്ഞു. ചിന്ത ടെൻഷൻ, വിഷമം ഒന്നിലും ശ്രദ്ധയില്ല..ഒരു ദിവസം അപ്പു പറഞ്ഞു ചേച്ചി ഞാൻ ഇന്ന് രാത്രി ഞാൻ കാത്തിരിക്കും. ചേച്ചി ഇൻബോക്സിൽ വരണം
രാത്രി കിടന്നിട്ടു രതി ചേച്ചിക്ക് ഉറക്കം വന്നില്ല. പാവം അപ്പു ഉറങ്ങാതെ കാത്തിരിക്കും. പുറത്ത് ഒടുക്കത്തെ മഴയും. ചേച്ചി ഫോണ്‍ എടുത്തു പോയി എന്തെങ്കിലും ഉപദേശിച്ചു വിടാം എന്ന് കരുതി മെസ്സഞ്ചറിൽ കേറി. അപ്പു പതുക്കെ കത്തി കയറാൻ തുടങ്ങിയപ്പോൾ രതി ചേച്ചി പതുക്കെ കീഴടങ്ങി. ഏതാണ്ട് ഫിനിഷിംഗ് പോയിന്റിൽ എത്തിയപ്പോഴാണ് രതി ചേച്ചിയുടെ കെട്ടിയോൻ പാമ്പായിട്ടു കേറി വന്നത്. രതി ചേച്ചിക്ക് പണ്ടേ നെറ്റിൽ കുത്തിയിരിക്കുന്ന നെറ്റ് ദോഷം ഉണ്ടായിരുന്നതാ മുൻപൊരിക്കൽ പാമ്പായിട്ടു വന്നിരുന്ന രതി ചേച്ചിയുടെ കെട്ടിയോൻ പറഞ്ഞിരുന്നു എന്നേലും നീ പെടും അന്നത്തോടെ നിന്റെ ഈ നെറ്റ് പരിപാടി ഞാൻ  നിർത്തുമെന്ന്. ആ സർപ്പ ദോഷം രതി ചേച്ചിയുടെ തലയിൽ ഇടിത്തീ പോലെ വീണു.. ചേച്ചിയുടെ കോലം കണ്ടു വന്ന കെട്ടിയോൻ സർപ്പം കൊത്തി. അതോടെ ചേച്ചിയുടെ ഫേസ് ബുക്ക് ഐ.ഡി ഡീ ആക്ടിവേറ്റ് ആയി..  അപ്പു കരഞ്ഞില്ല ആശ്വാസത്തിന് ഫേസ് ബുക്കിൽ പുതിയ രതി ചേച്ചിമാരെ തേടി അവൻ നടന്നു..
നോട്ട്: എല്ലാ ചേച്ചിമാരും രതി ചേച്ചിമാർ ആവുന്നില്ല. എല്ലാ അനിയന്മാരും അപ്പുമാരും ആകുന്നില്ല.. പക്ഷേ തന്റെ വീട്ടിലെ കൂടെ പിറന്ന ചേച്ചിമാരെ രാത്രിയിൽ നെറ്റിൽ കേറരുത് എന്നൊക്കെ വിലക്കിയിട്ടു അവരെ സുരക്ഷിതരാക്കി വച്ചിട്ട് ചില അനിയന്മാർ പലരും നെറ്റിൽ കിട്ടുന്ന ചേച്ചിമാരോട് അവരെക്കാളും വലിയ സ്നേഹം പ്രകടിപ്പിക്കുകയും രാത്രിയിലും ലൈനിൽ വാ എന്നോട് മിണ്ടി ഇരിക്ക് എന്ന് പറയുന്നു എങ്കിൽ സൂക്ഷിക്കുക ഒരു അപ്പു അതിൽ മണക്കുന്നുണ്ട്..
നിങ്ങള് ഇത് രാവിലെ എന്താ ആലോചിച്ചു ഇരിക്കുന്നത്?
ചിരി ക്ലബ്ബിൽ ചേരണം അതിനെക്കുറിച്ച് ആലോചിക്കുവാ..
ഓ, ഒരു ചിരി ക്ലബ്‌..ഇപ്പോൾ ഇതാണല്ലോ ഫാഷൻ വീട്ടിൽ രാവിലെ വയറ്റിൽ നിന്നും പോകാത്ത പോലെ  മസിലും പിടിച്ചു ഇരിക്കും എന്നിട്ട് ചിരി ക്ലബ്ബിൽ പോയി വട്ടന്മാരെ പോലെ ചിരിക്കും. അയൽക്കാരോട് പോലും ഒന്ന് ശെരിക്കു മിണ്ടില്ല എന്നാൽ അറിയാത്തവരോട് മണിക്കൂറുകൾ ചാറ്റ് ചെയ്യും..മൊത്തത്തിൽ എല്ലാം തല തിരിഞ്ഞ ജീവിതം..
ഓ, സ്റ്റാറ്റസ്, കഴിഞ്ഞ ആഴ്ച അപ്പുറത്തെ വീട്ടിലെ ആ അപ്പൂപ്പൻ  പ്രേമം സിനിമാ പാട്ട് പാടിയാൽ സ്റ്റാറ്റസ് എന്ന് പറഞ്ഞു പാടി ഡാൻസ് കളിച്ചതാ അവള് വേണ്ട്ര ഇവള് വേണ്ട്ര അതിന്റെ വൈബ്രേഷൻ കാരണം അപ്പോൾ തന്നെ  വീണു വടി ആയി..  എന്തായാലും കരിങ്കൊടി വാങ്ങേണ്ടി വന്നില്ല കാരണം നേരത്തെ തന്നെ കിളവൻ കറുത്ത ഷർട്ട് വാങ്ങിച്ചു വച്ചിരുന്നത് കീറി കരിങ്കൊടി കെട്ടാൻ ഉപകാരമായി..
ആഹ് അങ്ങേരുടെ ഒരു യോഗം ചാവുമ്പൊഴും പാടിയും ഡാൻസ് കളിച്ചുമല്ലേ പോയത്...
നിങ്ങള് അടുക്കളയിൽ നിന്ന് ആ ഉപ്പു ടിൻ ഒന്ന് എടുത്തു തന്നെ....
ഓ, ഏതു ജോലിയാ നിങ്ങള് ശെരിക്കു ചെയ്തിട്ടുള്ളത്...
സത്യമായിട്ടും അത് ഇവിടെ കാണുന്നില്ലെടി ഞാൻ നല്ലോണം നോക്കി..
ഹോ, ഇങ്ങിനെ ഒരു സാധനം, നിങ്ങളെയൊക്കെ എങ്ങിനെയാണ് ഒരു ഉത്തരവാദിത്വം ഇല്ലാതെ വളർത്തിയത്. എന്നിട്ട് എന്റെ തലയിൽ വച്ച് കെട്ടി. നിങ്ങളെയൊക്കെ വച്ച് ആ ഓഫീസിൽ പണി എടുപ്പിക്കുന്നവരെ സമ്മതിക്കണം..
എടി സത്യമായിട്ടും ഞാൻ ഇവിടെ മൊത്തം തിരഞ്ഞിട്ടും അത് കാണുന്നില്ല...
ഉം, എനിക്കറിയാം നിങ്ങളെ വിശ്വസിച്ചു ഒരു കാര്യവും ഏൽപ്പിക്കാൻ പറ്റില്ലാന്നു. അതുകൊണ്ട് ആദ്യമേ തന്നെ ഉപ്പു ടിൻ ഇവിടെ ഞാൻ എടുത്തു വച്ചിരുന്നു എന്നിട്ടാ നിങ്ങളോട് നോക്കാൻ പറഞ്ഞത്..
ങേ !!!!!! എടി ഭയങ്കരി...
Posted by Sajeed Noohkhan at 23:57 No comments:
Wednesday, 2 September 2015
Posted by Sajeed Noohkhan at 22:16 No comments:
അങ്ങിനെ വീണ്ടും ഒരു പെട്ടി കെട്ടൽ മഹാമഹം കഴിഞ്ഞു.. നാട്ടിലേക്ക് ഒരു സന്ദർശനം. പെട്ടി തൂക്കി നോക്കി നോക്കി നടു ഒടിഞ്ഞു. എങ്ങിനെ ഒക്കെ തൂക്കി നോക്കി കൃത്യമാക്കിയാലും അവസാനം എയർപൊർട്ടിലെ തൂക്കലിൽ അത് കൂടുതൽ തന്നെ ആയിരിക്കും. നമ്മുടെ ത്രാസിന്റെ കുഴപ്പമാണോ ഇനി  അവരുടെ ത്രാസിന്റെ കുഴപ്പമോ അറിയില്ല എന്തായാലും കാലങ്ങളായി അത് അങ്ങിനെ തന്നെ നടക്കുന്നു. എന്നാൽ ഒന്നോ രെണ്ടോ കിലോ കുറച്ചു വച്ച് തൂക്കാമെന്നു വച്ചാൽ അതിനൊട്ടു മനസ് വരികയുമില്ല..ലോട്ടറി എടുക്കുന്ന പോലെയാ കിട്ടിയാൽ കിട്ടി. കുറച്ചു  കൂടെ പോയി കിട്ടിയാൽ അത്രയും നല്ലതല്ലേ എന്നൊരു തോന്നൽ എല്ലാർക്കും. പക്ഷെ പെട്ട് പോകുന്നത് പത്തു റിയാലിന്റെ സാധനത്തിനു അതിന്റെ മൂന്നോ നാലോ ഇരട്ടി അടയ്ക്കേണ്ടി വരുമ്പോഴാണ്..
ഇനി രെണ്ട്‌ മാസം നാട്ടിൽ. പഴയ പോലെ നാട്ടിൽ ഗൾഫ്‌ കാരന് വലിയ വിലയൊന്നും ഇല്ല. എവിടെന്നോ പൊട്ടി മുളച്ച ഒരു അതിശയം പോലെ ഗൾഫ്‌കാരനെ ഒളിഞ്ഞും തെളിഞ്ഞും ഒന്നും ഇപ്പോൾ ആരും നോക്കാറില്ല..ആശയ വിനിമയങ്ങൾ ലളിതമായതും, ഓരോ കുടുംബത്തിലും കുറഞ്ഞത്‌  ഒരു ഗൾഫ്കാരൻ എന്ന അനുപാതത്തിൽ എത്തിയത് കൊണ്ടുമാണ് ഈ അവഗണന എന്ന് തോന്നുന്നു...പോരാത്തതിന് നാട്ടിലെ പെട്ടി കടയിൽ പോലും കിട്ടുന്ന സ്പ്രേയ്ക്ക് നമ്മൾ അടിക്കുന്നതിനെക്കാളും നല്ല മണമുണ്ട്..പണ്ടൊക്കെ എന്തോരം ബഡായി ആയിരുന്നു ഗൾഫ്‌ കാരിൽ നിന്ന് കേട്ടത്.. കണ്ണാടി പോലെ തിളങ്ങുന്ന റോഡ്‌, വലിയ വലിയ കടകൾ, ഷോപ്പിംഗ്‌ മാൾ, മൂട്ടിൽ പഞ്ഞി ഉള്ള സിഗരറ്റ്. ഇപ്പൊ ഒന്നും പറയാൻ പറ്റില്ല കാരണം മുക്കിനു മുക്കിനു സൂപ്പർ മാർക്കറ്റ് ഉണ്ട്, പിന്നെ നല്ല കണ്ണാടി റോഡ്‌ കാണണമെങ്കിൽ കേരളം കടന്നു ഒന്ന് പോയാൽ മതി നമുക്ക് വണ്ടിയിൽ ഇരുന്നും മുഖം മിനുക്കാം..
ആഹ്, പോയി നോക്കാം എവിടേലും ഒരു സൈഡിൽ കൂടെ അങ്ങ് രെണ്ട്‌ മാസം കഴിച്ചു കൂട്ടണം... ആയിരത്തിന്റെയും, അഞ്ഞൂറിന്റെയും നോട്ടൊക്കെ എന്തോ വല്യ സംഭവം ആയിട്ട് കൊണ്ട് നടക്കുന്നത് അവധിക്കു എത്തുന്ന പ്രവാസി മാത്രമാണ് എന്ന് തോന്നുന്നു..കഴിഞ്ഞ അവധിക്കു മീൻ കടയിൽ പോയി മീനിനു വില വയ്ക്കുമ്പോൾ ഒരുത്തൻ വന്നു അവര് പറഞ്ഞ കാശും കൊടുത്തു എടുത്തു പോയത് നോക്കി പ്ലിങ്ങി നില്ക്കാനെ കഴിഞ്ഞുള്ളു.ഈ ആയിരം അഞ്ഞൂറ് ഇതിനൊന്നും ഒരു വിലയും ഇല്ല. നാട്ടിൽ ഓരോരുത്തർക്ക് മിനിമം രെണ്ട്‌ മൊബൈൽ ഫോണ്‍ നാല് സിം കാർഡ് എന്നാൽ ചോദിച്ചാൽ പണി ഒന്നുമില്ല എന്ന മറുപടിയും, മിനിമം ഒരു ബൈക്ക് എങ്കിലും ഇല്ലാത്ത ഒറ്റ വീട് പോലും ഇല്ല.  ഈ ചിലവോക്കെ എങ്ങിനെ കൈകാര്യം ചെയ്യുന്നു എന്ന് ചോദിച്ചാൽ അതൊക്കെ അങ്ങ് നടന്നു പോകും എന്ന് പറയും..എന്നാൽ ഞാനും ഇനി നാട്ടിൽ നിക്കാൻ പോവാന്ന് പറഞ്ഞു നോക്കിയേ..ഡേയ് നിനക്ക് വട്ടുണ്ടോ ഇവിടെ നിന്നിട്ട് ഒരു കാര്യവും ഇല്ല.
പത്തു രൂപ കൊടുത്താലും  ഭിക്ഷക്കാരൻ നമ്മളെ മേലും കീഴും നോക്കും ഇവൻ എവിടെന്നെടാ എന്ന മട്ടിൽ. അയാളെ പറഞ്ഞിട്ട് കാര്യമില്ല അതിനു ഒരു ചായ മാത്രമേ കിട്ടൂ നാട്ടിൽ.  വലിയ കൊമ്പന്മാർ വേറെ ഉണ്ട് പിരിവുകാർ, ആരാധനാലയങ്ങൾ, രാഷ്ട്രീയ പാർട്ടികൾ ഉൾപ്പെടെ എല്ലാ പിരിവുകാരും എത്തും..ഗൾഫ്‌കാരൻ എന്നാൽ അവനൊരു തുക അവർ മനസ്സിൽ കണ്ടിട്ടുണ്ടാവും അനുവാദം ഒന്നും ചോദിക്കില്ല അത് എഴുതി ഇങ്ങു തരും എന്തോ അവർ നേരത്തെ നമ്മളെ ഏൽപ്പിച്ചിരുന്നത്‌ പോലെ ഒരു ഭാവത്തിൽ. നാട്ടിൽ എത്ര അടിച്ചു പൊളിച്ചു നടക്കുന്നവൻ പോലും അതിന്റെ നാലിൽ ഒരു പങ്കു കൊടുക്കില്ല എന്ന് നമുക്കും അവർക്കും അറിയാം. പിന്നെ  പ്രവാസിയുടെ അവധിക്കാല ബഡ്ജറ്റിൽ ഏറ്റവും വലിയ തുള വീഴ്ത്തുന്നത് കല്യാണങ്ങൾ ദൈവമേ ഇവരെയൊക്കെ ഇങ്ങിനെ പെട്ടെന്ന് കെട്ടിച്ചു വിട്ടാൽ ജനസംഖ്യ കൂടില്ലേ..ഹോ, ഒരു സീസണ്‍ ആണ് അത്. മിനിമം അഞ്ഞൂറ് ആണ് കല്യാണ വീടുകളിൽ പിന്നെ അടുപ്പം, ബന്ധമൊക്കെ  അനുസരിച്ച് അത് കൂടും..
പ്രവാസിക്ക് പഴയ പരിഗണന ഒന്നുമില്ലെങ്കിലും അവനിൽ നിന്നും കിട്ടേണ്ടതിനെ കുറിച്ചുള്ള മറ്റുള്ളവരുടെ പ്രതീക്ഷകൾക്ക് മാറ്റമൊന്നുമില്ല. ആ പ്രതീക്ഷകളെയൊക്കെ കഴിയുന്നത്‌ പോലെ പരിഹരിക്കാൻ അവൻ ശ്രമിക്കുമ്പോൾ അവന്റെ അവധിക്കാലം കടം വാങ്ങാൻ ഉള്ള നെട്ടൊട്ടത്തിലെക്കു, പെട്ടെന്ന് ലീവ് തീർന്നു കിട്ടിയെങ്കിൽ എന്ന ചിന്തയിലേക്ക് എത്തും. ആരുടെ എന്തൊക്കെ പ്രതീക്ഷകളെ നിറവേറ്റി കൊടുത്താലും തൃപ്തിആയി എന്നൊരു മുഖ ഭാവം എല്ലാരിൽ നിന്നും അവനു കിട്ടിയെന്നും വരില്ല...അത് പ്രവാസിയുടെ മാത്രം വിധിയാണ്..
Posted by Sajeed Noohkhan at 22:15 No comments:
അങ്ങിനെ ഒരു ദേശീയ പണി മുടക്ക് അവസാനിച്ചു..ഉള്ളത് പറയാല്ലോ പണി ഉണ്ടായാലും ഇല്ലെങ്കിലും മുടക്ക് എന്ന് കേട്ടാൽ അതിന്റെ അങ്ങേ അറ്റം വരെ പോയി മുടക്കുന്നത് നമ്മൾ മലയാളികൾ മാത്രമാണ്. അങ്ങിനെ മുടക്കുന്നതും മുടങ്ങുന്നതുമൊക്കെ നമുക്ക് കൂടുതൽ ആയതു കൊണ്ടാണല്ലോ അന്യ സംസ്ഥാനക്കാർ നമ്മുടെ നാട്ടിൽ കൂടുതലായി പണി എടുക്കുന്നത്. എന്തായാലും ജന ജീവിതം സതംഭിപ്പിച്ചു എന്ന് കോളർ നിവർത്തി നിന്ന് പറയാം..പക്ഷേ ഒരു കാര്യം പറയാതെ വയ്യ നമ്മുടെ തൊട്ടടുത്ത സംസ്ഥാനത്തും തൊഴിലാളികൾ ഉണ്ടായിരുന്നു.. പണി മുടക്ക് അനുകൂലിക്കുന്നവർ മാത്രം പണി എടുത്തില്ല ബാക്കി ഉള്ളവർ അവരുടെ പണി നോക്കി. അത് കൊണ്ട് എന്താ അവിടെ സ്തംഭനം ഒന്നും ഉണ്ടായില്ല..
പണി മുടക്കിൽ പത്രം, പാൽ , ആംബുലൻസ് ഇവയൊക്കെ ഒഴിവാക്കി എന്ന് പറയേണ്ടി വരുന്ന ഒരേ ഒരു സംസ്ഥാനം നമ്മൾ മാത്രമാണ്. മറ്റുള്ളവർ പറയില്ല കാരണം അങ്ങിനെ ഒന്നും എടുത്തു പറയേണ്ടി വരില്ല പണി എടുക്കണ്ട എന്ന് തീരുമനിക്കുന്നവൻ എടുക്കില്ല എടുക്കണം എന്ന് ആഗ്രഹിക്കുന്നവൻ എടുക്കും എന്ന് അവർക്ക് അറിയാം. പിന്നെ ഇതൊക്കെ ഒഴിവാക്കി എന്നത് പലപ്പോഴും പറച്ചിൽ മാത്രമേ ഉള്ളൂ പലപ്പോഴും ചില അമിത പണി മുടക്ക് ദാഹികൾ ആവേശത്തിൽ അക്കാര്യം മറന്നു പോവുകയും ചെയ്യും.
കഴിഞ്ഞ മാസത്തിൽ മാത്രം ചില രാഷ്ട്രീയ കൊലപാതകങ്ങളെ തുടർന്ന് ചില ജില്ലകളിൽ മാത്രം ഹർത്താൽ ഉണ്ടായിരുന്നു. ഈ മാസത്തിൽ ഇത് തുടക്കമാണ് ഒന്നാം തീയ്യതി കൈ നീട്ടം കിട്ടുന്ന പോലെ ഒരു സംഭവം ഒന്ന് ആഞ്ഞു ശ്രമിച്ചാൽ നമുക്ക് ഈ മാസത്തെ ക്വോട്ട തികയ്ക്കാം പെട്ടെന്ന് തന്നെ..  ആരോട് എന്ത് പറയാൻ ആണ്. ഒരു ഹർത്താൽ ദിനം ജനങ്ങൾ ഇഷ്ടപ്പെടുന്നത് കൊണ്ടാണോ അവർ വീടിനുള്ളിൽ ഒതുങ്ങി കൂടുന്നത് ഒരിക്കലുമല്ല പേടിച്ചിട്ടാണ്..പക്ഷേ പണി മുടക്കിൽ സഹകരിച്ച വിജയിപ്പിച്ച പൊതു ജനങ്ങളോട് നന്ദി പറഞ്ഞു പണിമുടക്കിയവർ നടത്തുന്ന പ്രസതാവനകൾ കേട്ട് ചിരി മാത്രമാണ് വരുന്നത്...
ഈ ഫോട്ടോയിൽ കാണുന്നവർ തൊഴിലാളികളാണ്. ഇവരുടെ ഉള്ളിൽ പല പ്രതിഷേധങ്ങൾ ഉണ്ടായിരിക്കും പലപ്പോഴും ഒന്ന് പൊട്ടി കരയാൻ പോലും ആവാത്തവർ പക്ഷെ അവർ പണി എടുക്കുന്നുണ്ട് എല്ല് മുറിയെ തന്നെ. ഇങ്ങിനെ ഒന്നും നമ്മുടെ നാട്ടിൽ ഒരു തൊഴിലാളിയും തന്റെ അവകാശങ്ങളെ ത്യജിക്കണം എന്ന് പറയുന്നില്ല പക്ഷെ മറ്റുള്ളവർക്കും ചില അവകാശങ്ങൾ ഉണ്ടെന്നു മനസിലാക്കിയാൽ മതി..
കറന്റ്‌ ഇല്ല നല്ല ചൂട്, എ.സി, വർക്ക്‌ ചെയ്യുന്നില്ല, ഈ മെത്തയിൽ കിടന്നിട്ടു നടു വേദനിക്കുന്നു വേറെ വാങ്ങണം എന്നൊക്കെ ഇടയ്ക്ക് പരാതി പറയുന്ന വീട്ടുകാർ ഉണ്ടെങ്കിൽ ഇത് പോലെ ഒന്ന് രെണ്ട്‌ ഫോട്ടോ കാണിച്ചു കൊടുക്ക്‌..ആരും നന്നാവും എന്ന് പ്രതീക്ഷിച്ചിട്ടല്ല ഇത് കണ്ടാലും പറഞ്ഞും ചോദിച്ചും ശീലിച്ചവർ അത് തുടരും. പിന്നെ ചുമ്മാ ഒരു ആശ്വാസത്തിന്..
Posted by Sajeed Noohkhan at 21:55 No comments:
Tuesday, 1 September 2015
എന്താടോ  നാട്ടിലേക്ക് വിളിച്ചതിന് ശേഷം മുഖം വല്ലാതെ ഇരിക്കുന്നത്...
ഹാ, പറയെന്നെ, നമ്മൾ തമ്മിൽ പറയാത്ത എന്തെങ്കിലും കാര്യമുണ്ടോ.
അയാൾ കൂട്ടുകാരന്റെ  മുഖത്തേക്ക് നോക്കി ഇരുന്നു ഒന്നും പറഞ്ഞില്ല. മനസ്സിൽ ആലോചിച്ചു  അവൻ  പറയുന്നത് ശെരിയാണ്‌ കഴിഞ്ഞ പത്തിരുപതു വർഷമായി ഒരുമിച്ചു പണിയെടുക്കുന്നു, ഒരേ മുറിയിൽ താമസിക്കുന്നു സുഖവും ദുഖവും എല്ലാം പങ്കിടുന്നു. അവന്റെ വിശേഷ ദിവസങ്ങൾ എന്റെതുമാവുന്നു എന്റെ വിശേഷ ദിവസങ്ങൾ അവന്റെതും ആയി ഒരുമിച്ചു ആഘോഷിക്കുന്നു..അവനോടു ഇത് എങ്ങിനെ പറയും..
ഹാ, നീ ഇങ്ങിനെ ആലോചിച്ചു വിഷമിച്ചു ഇരിക്കാതെ കാര്യം പറയെടോ പെങ്ങളുമായി വഴക്ക് കൂടിയോ...
തന്റെ ഭാര്യയെ അവൻ പെങ്ങൾ എന്നെ എപ്പോഴും പറയൂ ആ ബന്ദത്തിന്റെ പൂർണമായ അർത്ഥവും ആഴവും അറിഞ്ഞു ബഹുമാനത്തോടെയാണ് അവളോട്‌ സംസാരിക്കുന്നതും. ഇനിയും പറയാതെ ഇരുന്നിട്ട് കാര്യമില്ല പറയുക തന്നെ...
എടാ അത് മോന്റെ കാര്യമാണ്..അവനു ഈയിടെ ആയിട്ട് ഒരു വല്ലാത്ത മാറ്റം..
എന്ത് പറ്റി, മദ്യപാനമോ മറ്റോ?
ഏയ് അതൊന്നുമല്ല അതൊക്കെ ആയിരുന്നെങ്കിൽ ചികിത്സിച്ചു എങ്കിലും ഭേദമാക്കാം എന്ന് സമാധാനിക്കാം ഇതിപ്പോൾ മനസിന്‌ ഒരു തരം വൈകൃതം...
മത ഭ്രാന്ത്.. അതായത് അവന്റെ മതമാണ്‌  വലുത്..ബാക്കി ഉള്ളതിനെയൊക്കെ പുച്ചിക്കണം, അതിൽ വിശ്വസിക്കുന്നവരെ ഉന്മൂലനം ചെയ്യണം..ശെരിക്കു പറഞ്ഞാൽ ഞാൻ നിന്നെ കൊല്ലണം  എന്താ പറ്റുമോ... പറ്റുമോടാ...
ഏയ് നീ ഇങ്ങിനെ വികാരാധീധനാവല്ലേ നമുക്ക് അവനെ പറഞ്ഞു ശെരിയാക്കാം...
ഉം, ശെരിയാക്കാൻ നോക്കണം ഇല്ലെങ്കിൽ കൊല്ലും ഞാൻ..
ഏയ് എന്താടാ നീ ഈ പറയുന്നത് അവൻ നിന്റെ മോനല്ലേ...
അതെ അതാ പറയുന്നത്. എത്ര സ്നേഹത്തിൽ വളർത്തിയാലും പട്ടിക്കു പേ പിടിച്ചാൽ അതിനെ കൊല്ലുക തന്നെ ചെയ്യണം ഇല്ലെങ്കിൽ ആദ്യം വീട്ടിലുള്ളവരെ പിന്നെ അത് പോകുന്ന വഴിക്ക് പലരെയും കടിച്ചു കുടയും..അതിലും നല്ലത് കൊല്ലുക തന്നെയല്ലേ...
പോട്ടെ, പോട്ടെ, നീ ഇങ്ങിനെ ടെൻഷൻ അടിക്കല്ലേ..കൂട്ടുകാരൻ അയാളെ തോളോട് ചേർത്ത് പിടിച്ചു..ഇവിടെ ഈ മരുഭൂമിയിൽ നമ്മൾ ഒഴുക്കുന്ന വിയർപ്പിനും, കഴിക്കുന്ന കുബ്ബൂസിനും ഒറ്റ നിറമേ ഉള്ളൂ, നമുക്ക് ഒറ്റ ജാതിയെ ഉള്ളൂ വിശപ്പ്‌, നമ്മളെ പ്രതീക്ഷിച്ചു, ആശ്രയിച്ചു കഴിയുന്നവരുടെ വിശപ്പ്‌. അത് കടന്നു ഒരു ചിന്ത നമുക്ക് വരില്ല അങ്ങിനെ വരുന്നു എങ്കിൽ മനുഷ്യത്വത്തിന്റെ അവസാന കണികയും നഷ്ടപ്പെട്ടവൻ ആയിരിക്കും അവൻ..
നീ വാടാ നമ്മുടെ കുബ്ബൂസ് നമുക്കായി കാത്തിരിക്കുന്നു..ശെരിക്കും പറഞ്ഞാൽ നമ്മുടെ കുബ്ബൂസാണ് ഏറ്റവും നല്ല മതേതരത്വം സൂക്ഷിക്കുന്നത്..കട്ടൻ ചായ, ചായ, ഇറച്ചി കറി ,  പരിപ്പ് കറി , തൈര്, ജാം, എന്ത് കൊണ്ട് വച്ചാലും കുബ്ബൂസ് അതിന്റെ കൂടെ ചേരും..ഹഹഹ
പറഞ്ഞു ചിരിച്ചു കണ്ണുകൾ തുടച്ചു കുബ്ബൂസ് രെണ്ടായി മുറിച്ചു പങ്കിടുമ്പോൾ അവർക്കിടയിൽ അദൃശ്യനായിരുന്നു ദൈവം പുഞ്ചിരിക്കും....
Posted by Sajeed Noohkhan at 21:11 No comments:
Newer Posts Older Posts Home
Subscribe to: Posts (Atom)
View my complete profile
യാത്ര അങ്ങിനെ വീണ്ടും ഒരു പെട്ടി കെട്ടൽ മഹാമഹം കഴി...
Feedjit Live Blog Stats
Feedjit Live Blog Stats
Ethereal template. Powered by Blogger.